Л.А. Гадуйка

КАМПАЗІТЫ-НЕАЛАГІЗМЫ (ПА МАТЭРЫЯЛАХ

«СЛОЎНІКА НОВЫХ СЛОЎ БЕЛАРУСКАЙ МОВЫ»)

Адна з адметных рыс сучаснай беларускай мовы **–** мностваскла-даных слоў;расійскіялінгвісты нават ужываюцьтэрмін «кампазітны вы-бух». Наступствы такога выбуху бачым, у прыватнасці, у «Слоўніку новых слоў беларускай мовы» [1]: у гэтым выданні – каля 4 500 слоў і выразаў, з іх больш за тысячу з’яўляюцца кампазітамі. Больш таго, некаторыя са складаных слоў – ужо другасныя дэрываты, г. зн. адзін з кампанентаў іх матывавальнай базы – таксама кампазіт, напрыклад: *гелія/ электрастанцыя*, *фота-/летапіс*, *ГМ-/прадукт* (*ГМ –* генетычна мадыфікаваны), *FM-/радыё-станцыя*.

Сярод асаблівасцей гэтай групы матываваных адзінак, якія адлю-строўваць тэндэнцыю сучаснай беларускай мовы да эканоміі моўных зна-каў і таму актыўна ёю запатрабаваныя, назавем наступныя.

1. Многія кампазіты ***ўваходзяць ва ўжыванне*** не спакойна і пасту-пова, а цэлымі ***словаўтваральнымі парадыгмамі*** (СП) ***і гнёздамі*** (СГ). Яс-кравымі прыкладамі выступаюць СП і СГ з вяршынямі *інтэрнэт* (*інтэр-нэт-банкінг*, *і.-знаёмства* і яшчэ 64 аналагічныя кампазіты), *бізнэс* (выры-янт *бізнес*: *бізнэсмен*, *бізнесмен/ш/а*, *бізнесмен/шчык/□*, *бізменмен/ств/а*, *бізнесмен/ск/і*; *інтэрнэт-/бізнэс*, *агра/бізнэс*, *арт-/бізнэс*, *аўта/бізнэс*; *бізнэс-/адміністраванне*, *б.-/адукацыя*, *б.-/аналітык*, *б.-/асяроддзе*, *б.-/дзейнасць*, *б.-/дысцыпліна*, *б.-/ідэя*, *б.-/інкубатар,* *б.-/партал* + 21 к.), *Еўропа* (*еўра/рэгіён*, *е./студэнцтва*, *е./аптыміст* + 21 к.), *аграрны* (*агра/турызм*, *а./турыст*, *а./турыстычны*, *а./прамысловы*, *а./сядзіба* + 4 к.) і інш.

2. Новыя складаныя словы ***актывізавалі традыцыйныя способы дэ-рывацыі***. Вылучаныя кампазіты ўтвараюцца такімі ўзуальнымі, тыповымі спосабамі, як складанне, абрэвіяцыя, афіксацыя, а таксама субстан-тывацыяй і зрашчэннем.

***Складанне*** прадстаўленна трыма сваімі разнавіднасцямі. Для кампа-зітаў-неалагізмаў найбольш прадуктыўная з іх – ***асновасловаскладанне***. Апошні, так званы апорны кампанент дэрыватаў, утвораных аснова-словаскладаннем, функцыянуе у беларускай мове як самастойнае слова з такім жа значэннем, напрыклад, *лыж/а/ролеры* (ад *лыжы* і *ролеры*); аналагічна: *арт-/акцыя* + 16 кампазітаў), *відэа/арыгінал* + 53 к.), *графіці-/ стыль*, *кіна/біенале* + 22 к.), *медыя/магнат* + 12 к.), *мікра/чып* + 8 к.), *нарк/а/банда* + 18 к.), *поп-/гурт* + 11 к.). Гэтым спосабам утвораны неалагізмы трох часцін мовы: назоўнікі (*вела/трыял* + 1 к., *гала-/канцэрт* + 1 к., *геа/палітыка* + 1 к.), *нафт/а/до-лары*, *пен/а/шпалеры*, *прац/а/тэрапія*, *SOS-/маці* і інш.), прыметнікі (*камандн/а-/наменклатурны* + 2 к.*, метэа/залежны, таварн/а-/фондавы* і інш.) і дзеясловы (*сам/а/фінансавацца* + 2 к.).

***Асноваскладанні з суфіксацыяй*** зафіксаваны сярод назоўнікаў і прыметнікаў: *грант/а/да/ўц/а* + 1 к., *улад/а/люб/ц/а* + 3 к.; *вадк/а/кры-штал/ёв/ы* і *вадк/а/крыштал/ічн/ы*, *высок/а/тэхналаг/ічн/ы*, *мульты-/ брэнд/а/вы* + 1 к., *мног/а/партый/н/ы* + 1 к., *мона/нацы/янальн/ы* + 1 к., *пяц/і/зорк/ав/ы* і інш.

Новаўтварэнняў, што ўяўляюць сабой вынік ***словаскладання***, ня-шмат. Гэта – назоўнікі, у якіх змяняецца і неапошні кампанент і якія ма-юць, акрамя «знешняй», і «ўнутраную» флексію: *выстав/а-кірмаш/*□ (параўн.: *выстав/ы-/кірмаш/а*, *выстав/ай-/кірмаш/ом* і г.д), *гульн/я-/іміта-тар/*□, *кадзіроўнік/*□*-/гра-бер/*□ (у інфарматыцы – праграма для пераўтва-рэння файлаў з аднаго фармату ў іншы), *кав/а-/брэйк/*□, *прыёмнік/*□*-/раз-меркавальнік/*□, *сакратар/*□*-/рэфе-рэнт/*□, *аэробік/а-/ёг/а*, *канцэрт/*□*-/ караоке* і некаторыя інш.

***Абрэвіяцыя*** – адзін з прадуктыўных способаў кампрэсіі многаслоў-ных найменняў. Сярод неалагізмаў-назоўнікаў сустракаюцца абрэвіятуры розных тыпаў: ініцыяльныя – з пачатковых літар альбо гукаў (*П/К* ад *пер-санальны камп’ютар*, *А/З/У* – ад *аператыўнае запамінальнае ўстройства*); складовыя (жарг. *сісадмін* – ад *сістэмны адміністратар*, *экацыд* ад *эка-логія* + *генацыд* – так званая тэлескапічная разнавіднасць складовай абрэ-віятуры); складова-слоўныя, якія некаторыя даследчыкі разглядаюць як пе-раходную з’яву паміж складанымі і складанаскарочанымі словамі (*паліт-/ тэхналогія* ад *палітычная тэхналогія, дэм/узнаўленне* ад *дэмаграфічнае ўзнаўленне, літпрастора* ад *літаратурная прастора*); змешаныя (*Еўр/Аз/Э/С* – ад *Еўразійская эканамічная супольнасць*).

Асобна трэба спыніцца на абрэвіятурах іншамоўнага паходжання ты-пу *АDSL* (асіметрычная лічбавая абаненцкая лінія), *IQ* (каэфіцыент інтэ-лекту), *FTR* (пратакол перамяшчэння файлаў) і інш. Значная колькасць та-кіх запазычанняў прыйшла з англійскай мовы, многія з іх актыўна засвой-ваюцца беларускай мовай, пра што сведчыць ўтварэнне ад іх дэрыватаў, у некаторых выпадках– даволі шматлікіх, напрыклад: *SMS-ка, SMS-ны, SMS-флірт, SMS-чат* і яшчэ 6 кампазітаў; *DVD-дыск*, *DVD-плэер*, *DVD-прайграввальнік*, *DVD-сістэма*, *ДВД-плэер*.

Пры актыўным ўжыванні іншамоўныя абрэвіятуры перадаюцца не толькі лацінскай, але і кірылічнай графікай, напрыклад, *PR* (грамадскія сувязі) побач з *піар* і *піяр*. Пры гэтым СГ, у якое ўваходзяць адабрэвіятурныя дэрываты, фактычна мае дзе вяршыні: англійскую і беларускую: *PR-шчык/*□, *PR-/ы/ць*, *PR-/агенцтва*, *PR-/акцыя*, *PR-/кампанія*, *PR-/менеджар*, *PR-/служба*, *PR-/спецыяліст*, *PR-/тэхналогія* (9 матываваных) і *піар/шчык/□* і *піяр/шчык/□*, *піар/аўск/і*, *піар/н/ы*, *піар/ы/ць*, *піар-/акцыя*, *піяр-/агенцтва,* *піар-/ход*, *піар-/кампанія* (8 матываваных). Верагодней за усё, беларуская вяршыня выцесніць англійскую, і СГ будзе мець традыцыйны – з адным зыходным словам – выгляд, што ўжо адзначаюць даследчыкі ў рускай мове [2, с. 85].

Іншамоўныя абрэвіятуры носьбітамі беларускай мовы ўспрымаюцца як нематываваныя словы, і гэта ў некаторых выпадках вядзе да ўзнікнення намінацый, што характаразуюцца празмернасцю, напрыклад, *СD-/дыск* (але *СD* – ў англійскай мове скарочанае ад *compact disk*).

Да запазычаных трэба аднесці і новаўтварэнні-русізмы *спецназ* (вай-сковыя падраздзяленні спецыяльнага прызначэння), *бомж* (той, хто без па-стаяннага месца жыхарства) і падобныя да іх. Гэтыя назоўнікі ў беларускай мове таксама не маюць матывавальнай базы і з пункту гледжання іх мар-фемнай структуры яўляюцца простымі (з адным каранём), а не складанымі словамі. (Параўн. са спрадвечна-беларускімі дэрыватамі, утворанымі абрэ-віяцыяй, якія адносяцца да кампазітаў; так, назоўнікі *мас/культ* (разм. ад *масавая культура*) і *А/П/К* (ад *аграпрамысловы комплекс*) маюць па тры карані.)

Кампазіт-прыметнік *мала/забяспечаны* утвораны ў сучаснай бела-рускай мове шляхам ***зрашчэння***, а нешматлікія назоўнікі (*брытаголовыя*, *чырвона-карычневыя*, *законанепаслухмяны*, *нарказалежны*, *маламаёмас-ныя* і *маламаёмныя*) – ***субстантывацыяй***. Узыходзяць такія субстантыва-ты да адпаведных складаных прыметнікаў.

Як бачым, кампазіты актыўна выступаюць матывавальнай базай для іншых слоў. І як адзін з вынікаў – рад складаных адзінак (у нашым выпадку больш за 40 назоўнікаў, прыметнікаў, дзеясловаў) з’яўляюцца суфіксальнымі дэрыватамі: *вялікадзяржаў/нік/*□ (ад *вялікадзяржаўны* – пра погляды), *самаахвяр/ніц/а* (ад *самаахвярнік*), *ксеракапірава/нн/е* (ад *ксера-капіраваць*), *інтэрнэт-махляр/ств/а* (ад *інтэрнэт-махляр*), *малазабяспечана/сць/*□ (ад *малазабяспечаны*), разм. *КВЗ-/шнік/*□ (і *КВЗ/шнік/*□ – ад *КВЗ*); *мас-медый/н/ы* (ад *мас-медыя*), *насамрэч/н/ы* (ад *насамрэч*), разм. *эскавэ/шн/ы* (ад *СКВ* – свабодна канверсоўная валюта), *біямедыцын/ск/і* (ад *біямедыцына*), *аўдыётэкст/ав/ы* (ад *аўдыётэкст*); *ксеракап/ірава/ць* (ад *ксеракопія*) і інш. Таксама адзначаны прэфіксальны (*супер/ЭВМ* ад *ЭВМ*) і прэфіксальна-суфіксальны (*анты/снід/аўск/і* ад *СНІД*) кампазіты.

3. У складзе кампазітаў выразна дамінуюць ***запазычаныя кампа-ненты*** – як першыя, так і апорныя, як свабодныя, так и звязаныя. Апошнія даволі часта фарміруюць высокапрадуктыўныя словаўтваральныя тыпы, напрыклад: *бія-* (*бія/ёгурт* + 19 к.), *відэа-* (*відэа/пірат* + 54 к.), *мікра-* (*мікра/крэдыт* + 12 к.), *міні-* (*міні-/грант* + 11 к.), *тэле-* (*тэле/аповед* + 18 к.); *-логія* (*суіцыд/а/логія* + 6 к.), *-мабіль* (*пап/а/мабіль* + 3 к.), -*манія* (*беларус/а/манія* + 2 к.), -*фон* (*дам/а/фон* + 2 к.) і інш.

4. Многія з зафіксаваных кампазітаў адлюстроўваюць нарастанне ў беларускай мове ***аналітызму і аглютынатаўнасці*** (свабоднага склейвання марфем) [3; 4; 5; 6 ].

Па-першае, некаторыя кампазіты (з ліку ўтвораных абрэвіяцыяй і ас-новасловаскладаннем і словаскладаннем) характаразуецца ***нескланяльна-сцю***, напрыклад: *ВПК* (ад *ваенна-прамысловы комплекс*), *НЛА* (ад *неапа-знаны лятаючы аб’ект*); *рэаліці-шоу, сумк/а-кенгуру*. (Аднак у беларускай мове назіраецца і супрацьлеглае: некаторыя з новых складанаскарочаных слоў набываюць, у першую чаргу ў размоўным стылі, скланяльнасць, напрыклад, *БАД* (ад *біялагічна актыўныя дабаўкі)*, *БАД/ы*, *БАД/амі*.

Па-другое, шматлікія складаныя словы утвараюцца ***без злучальных элементаў***, прычым першыя асновы гэтых кампазітаў заканчваюцца як на галосны (і, зразумела, злучальны галосны ўжо не патрэбны), так і на зы-чны, напрыклад, *інфарм/забеспячэнне* (ад *інфармацыйнае забеспячэнне*), аналагічна: *байк-/клуб* + 1 к., *бліц-/візаж* + 5 к., *боулінг-/клуб* + 1 к., *брэйк-/данс* + 1 к., *дысплэй-/клас*, *лайк-/постар*, *кібер/гульня* + 3 к., *кліп-/абойма*, *прэс-/тур* + 3 к., *скейт-/парк* + 1 к., *стрыптыз-/курсы* + 4 к., *флэш-/тэхна-логія* + 5 к., *фітнэс-/трэнер* + 6 к. і інш. З’яўленне такіх аснова-словаскладанняў абумоўлена ўплывам заходнееўрапейскіх моў.

Па-трэцяе, рост аглютынатыўнасці падтрымлівае ***інтэрфіксацыя*** – ужыванне асемантычных элементаў, якія ліквідуць спалучэнне фанем, не-характэрныя для беларускага словаўтварэння. Гэта выразна наблюдаецца, у прыватнасці, у кампазітах, утвораных афіскальнымі і складанаафік-сальным спосабамі, напрыклад: *АМАП/ав-ец* (ад *АМАП*)*, СНД/эў-ск/і, СНД/эш-н/ы* (ад *СНД*), *еўрарэгіён/аў-ск/і (*ад *еўрарэгіён).*

Увогуле, кампазіты-неалагізмы адлюстроўваць рысы, якімі ў цэлым адрозніваецца развіццё на сучасным этапе дэрывацыйных сістэм беларус-кай і блізкароднаснай (да таго ж у значнай ступені ўплываючай на бела-рускую мову) рускай моў. Такім чынам, беларускае словаўтварэнне мае **«**лавінападобны» характар [1, с. 5]; характарызуецца пашырэннем кола ма-тывавальных асноў (у прымяненні да кампазітаў – за кошт абрэвіятур і слоў з высокай частотнасцю ўжывання, семантачнай ёмістасцю і дэрыва-цыйнай актыўнасцю, ці, па выразе А.А. Земскай, **«**ключавых слоў бягучага моманту» [2, с. 78]); перыжавае бурны рост колькасці кампазітаў розных тыпаў, актывізацыю традыцыйных спосабаў дэрывацыі, інтэрнацыя-налізацыю і ўмацаванне рысаў аналітызму і аглютынатызму.

Спіс літаратуры

1. Уласевіч, В.І. Слоўнік новых слоў беларускай мовы / В.І. Уласевіч, Н.М. Даўгулевіч. – Мінск : ТетраСистемс. – 2009. – 448 с.

2. Попова, Т.В. Неология и неография современного русского языка : учебное пособие / Т.В. Попова, Л.В. Рацибурская, Д.В. Гугунава. – М. : Флинта, 2005. – 168 с.

3. Русский язык и советское общество. Словообразование современного русского литературного языка / Под. ред. М.В. Панова. – М. : Издательство «Наука», 1968. – 270 с.

4. Валгина, Н.С. Активные процессы в современном русском языке: Учебное пособие / Н.С. Валгина. – М. : Логос, 2001. – 304 с. – Адрес доступа: <http://www.hi-edu.ru/e-books/xbook050/01/index.html>.

5. Чохладзе, Н.С. Активные процессы в современном русском языке (Курс лекций для студентов гуманитарного факультета). – Адрес доступа: <http://www.slavcenter.ge/art/?p=20070925-182909>.

6. Горбачевич, К. Дано ли нам предугадать? (О будущем русского языка) // Русистика. – Берлин. – 1990. –№ 2. – С. 70–80.

АРТЫКУЛ НАДРУКАВАНЫ Ў ЗБОРНІКУ : Славянские языки : системно-описательный и социкультурный аспекты исследования : материалы V международной научно-методической конференции, Брест, 24–25 ноября 2011 г. В 2 ч. Ч. 1 / М.-во образования Республики Беларусь, БрГУ имени А.С. Пушкина. – Брест : Альтернатива, 2012. – С. 155–158.